পথটোত পানী ওলাই যাব পৰাকৈ উপযুক্ত নলা-নৰ্দমা নথকাৰ ফলত এজাক বৰষুণতেই একাঁঠু পানী জমা হৈ কৃত্ৰিম বানৰ সৃষ্টি হয় যদিও কাণসাৰ নাই পৌৰসভা তথা জিলা প্ৰশাসনৰ। বিগত দুটা বছৰৰ পৰাই বাৰিষা কালত যাতায়াতৰ নামত উক্ত পথৰ বাসিন্দাসকলে যাতায়াতৰ নামত অশেষ কষ্ট কৰিবলগীয়া হৈছে। উক্ত পথছোৱাৰ স্থায়ী সমস্যা সমাধান কৰিবলৈ ১৬ নম্বৰ ৱাৰ্ডৰ বহুবল্কী ৱাৰ্ড কমিছনাৰ গায়ত্ৰী নাথৰ লগতে পৌৰসভা কৰ্তৃপক্ষই কোনো ধৰণৰ ব্যৱস্থা নকৰাত ক্ষোভিত হৈ পৰে জলবন্দী জনসাধাৰণ। কৃত্ৰিম বানৰ পৰা ৰক্ষা পাবলৈ ৱাৰ্ডৰ বাসিন্দাসকলে জিলা উপায়ুক্তলৈ বহুবাৰ লিখিত আবেদন-নিবেদন কৰিও কোনো সুফল নোপোৱাত সীমাহীন দুখ-দুৰ্গতিৰ মাজত দিন কটাবলগীয়া হৈছে জলবন্দী লোকসকলে। সেয়ে গোৱালপাৰাত কৃত্ৰিম বানৰ সমস্যা দূৰীকৰণৰ ক্ষেত্ৰত গঠন কৰি দিয়া টাস্ক ফ ’ ৰ্চ কমিটীয়ে অতিশীঘ্ৰে বন্ধ হৈ থকা নলাসমূহ চাফা কৰি দি পানী ওলাই যাব পৰাকৈ ব্যৱস্থা কৰি দিবলৈ ৰাইজে দাবী জনাইছে। এই ক্ষেত্ৰত জিলা প্ৰশাসনে কি ব্যৱস্থা গ্ৰহণ কৰে সেয়াহে লক্ষণীয় হ ’ ব। কলগাছিয়া-মইনবৰীত বেঁকী-মানাহ নৈৰ বাঢ়নী পানীত শ শ গাও প্লাৱিত বিজেপি – কংগ্ৰেছৰ সাহায্য বিতৰণ: গণ বাৰ্তা বিশেষ, কলগাছিয়া, ১১ জুলাই ঃ জনীয়া আৰু উত্তৰ অভয়াপুৰী সমষ্টিত বেঁকী, মানাহ আৰু আই নদীৰ বানপানীয়ে ফেনে-ফোটোকাৰে বাঢ়ি আহি শ শ গাঁও প্লাৱিত কৰাত বানাক্ৰান্তৰ মাজত হাহাকাৰৰ সৃষ্টি হৈছে ।